ddrg/super_eurlex huggingface dataset:
(21)

Felülvizsgálati kérelmében a kérelmező azzal érvelt, hogy két jelentős, tartós jellegű változás következett be a grafitelektródákra vonatkozó intézkedések korábbi hatályvesztési felülvizsgálata óta, és ezért az intézkedések indokolttá tették a kárra vonatkozó megállapítások újraértékelését. Először is a kérelmező az uniós gazdasági ágazat összetételében történt változásokra hivatkozott, nevezetesen az (európai) SGL csoport grafitelektróda-üzletágának a (japán) Showa Denko és a (japán) Tokai részére történő értékesítésére. Másodszor is a kérelmező azt állította, hogy „az acéliparnak a nagyolvasztógyártásról az elektromos ívkemencék gyártására való alapvető és tartós átállása a grafitelektróda iránti globális kereslet eltolódásához és a grafitelektróda-kínálat világszintű hiányához vezetett”, ezzel is előidézve a grafitelektróda árának jelentős és tartós emelkedését.
a)

2010-re ez a csomag magában foglal öt, egyenként 150 szavas szöveget, amelyeket az APFTE határozott meg és a Ryanair honlapjának „Destination Montpellier” oldalán, a „Top Five Things to Do” rovatban helyeztek el, továbbá tartalmazza két, az APFTE által megjelölt weboldalhoz vezető link elhelyezését a fent említett „Destination Montpellier” oldal „Top five Things to Do” rovatában, valamint egy, az APFTE által megjelölt weboldalhoz vezető link 55 napon át történő megjelenítését a www.ryanair.com angol, német, holland és belga (francia és holland) verziójának kezdőlapján. E szolgáltatások ára […] EUR.
(6)

2019. június 5-én az Európai Élelmiszerbiztonsági Hatóság (a továbbiakban: EFSA) közzétette a „Technical specifications on harmonised monitoring of antimicrobial resistance in zoonotic and indicator bacteria from food‐producing animals and food” („Technikai specifikációk az élelmiszer-termelő állatokból és élelmiszerekből származó zoonózisbaktériumok és indikátorbaktériumok antimikrobiális rezisztenciájának összehangolt nyomon követésére”) című tudományos jelentését (5). Ez a jelentés konkrét kiigazításokat javasol az antimikrobiális rezisztencia nyomon követésére és az arról való jelentéstételre szolgáló jelenlegi, a 2013/652/EU végrehajtási határozatban meghatározott rendszerre vonatkozóan annak érdekében, hogy hatékonyan lehessen reagálni az antimikrobiális rezisztencia folyamatosan változó veszélyére, és 2021-től is folyamatosan biztosítani lehessen az antimikrobiális rezisztencia alakulásának értékelését. Ezek az ajánlott kiigazítások elsősorban a mintavételnek alávetendő élelmiszer-termelő állatállományokkal vagy élelmiszer-kategóriákkal kapcsolatos kiigazításokra, a követendő mintavételi tervre, az antimikrobiális rezisztencia tekintetében vizsgálandó baktériumfajokra és az antimikrobiális rezisztencia vizsgálatáért felelős laboratóriumok által alkalmazandó analitikai módszerekre vonatkoznak.
(3)

A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodás (5) (a továbbiakban: kilépésről rendelkező megállapodás) 2020. február 1-jén hatályba lépett. A kilépésről rendelkező megállapodás 127. cikke értelmében a 2003/87/EK irányelv 2020. december 31-ig alkalmazandó az Egyesült Királyságra és az Egyesült Királyságban, amikor is véget ér a kilépésről rendelkező megállapodás 126. cikkében megállapított átmeneti időszak. Ezenkívül az átmeneti időszak végétől kezdve a kilépésről rendelkező megállapodáshoz csatolt, Írországról/Észak-Írországról szóló jegyzőkönyv alkalmazandó. Az Írországról/Észak-Írországról szóló jegyzőkönyv 9. cikke és 4. melléklete értelmében a 2003/87/EK irányelv az észak-írországi villamosenergia-termelés tekintetében továbbra is alkalmazandó az Egyesült Királyságra és az Egyesült Királyságban. Következésképpen az észak-írországi villamosenergia-termelésből származó kibocsátások az átmeneti időszak végét követően is az ETS-irányelv hatálya alá fognak tartozni.
A TANÁCS (EU) 2020/1709 HATÁROZATA

(2020. november 13.)

az Európai Gazdasági és Szociális Bizottság két tagjának a 2020. szeptember 21-től 2025. szeptember 20-ig terjedő időtartamra történő kinevezéséről

AZ EURÓPAI UNIÓ TANÁCSA,

tekintettel az Európai Unió működéséről szóló szerződésre és különösen annak 300. cikke (2) bekezdésére és 302. cikkére,

tekintettel az Európai Gazdasági és Szociális Bizottság összetételének megállapításáról szóló, 2019. május 21-i (EU) 2019/853 tanácsi határozatra (1),

tekintettel a Francia Köztársaság és a Szlovák Köztársaság javaslatára,

az Európai Bizottsággal folytatott konzultációt követően,

mivel:

ELFOGADTA EZT A HATÁROZATOT:

1. cikk

A Tanács a 2020. szeptember 21-től 2025. szeptember 20-ig terjedő időtartamra az Európai Gazdasági és Szociális Bizottság tagjává nevezi ki a tagállamok szerint felsorolt következő személyeket:

FRANCE

Bruno CHOIX

Union des Entreprises de Proximité (U2P)

SLOVENSKO

Juraj SIPKO

Director, Institute of Economic Research of the Slovak Academy of Science.
(1)

2018. december 6-án a Toyota Motor Europe NV/SA, az Opel Automobile GmbH – PSA, az FCA Italy S.p.A., az Automobiles Citroën, az Automobiles Peugeot, a PSA Automobiles SA, az Audi AG, a Ford Werke GmbH, a Jaguar Land Rover Ltd, a Hyundai Motor Europe Technical Center GmbH, a Bayerische Motoren Werke AG, a Renault, a Honda Motor Europe Ltd, a Volkswagen AG, és a Robert Bosch GmbH beszállító közös kérelmet (a továbbiakban: kérelem) nyújtottak be a belső égésű motorral hajtott személygépkocsikban és a nem külső feltöltésű hibrid hajtású elektromos személygépkocsikban történő használatra szánt, bekapcsolt motor melletti és kikapcsolt motor melletti szabadonfutó funkciók innovatív technológiaként való jóváhagyása iránt.
(4)

A cukornád-cukor-rum értéklánc termelési költségei magasabbak az említett négy legkülső régióban, mint a világ más részein. Különösen a négy legkülső régió távoli fekvése, valamint kedvezőtlen domborzati és éghajlati viszonyai befolyásolják jelentős mértékben az összetevők és a termelés költségeit. Emellett a munkaerőköltség is magasabb, mint a szomszédos országokban, mivel Guadeloupe, Francia Guyana, Martinique és Réunion területén a francia szociális jogszabályok alkalmazandók. Ezekben a legkülső régiókban az uniós környezetvédelmi és biztonsági normákat is alkalmazni kell, ez pedig jelentős költségekkel járó, a termelékenységhez közvetlenül nem kapcsolódó beruházásokat tesz szükségessé, még akkor is, ha ezek egy részét társfinanszírozzák az uniós strukturális alapok. A legkülső régiókban működő lepárlóüzemek mérete ugyanakkor elmarad a nemzetközi vállalatcsoportokhoz tartozó üzemek méretétől. Ennek következtében a fajlagos előállítási költségek magasabbak.
(2)

A Régiók Bizottsága egy póttagjának helye megüresedett, miután lejárt az a megbízatás, amelynek alapján Rait PIHELGAS-t (Representative of a local or regional body with political accountability to an elected Assembly: Järva Rural Municipality Council) póttagnak javasolták,
(3)

A nitrogén in situ a környezeti levegőből is előállítható. Az in situ előállított nitrogén felhasználása jelenleg nem engedélyezett az Unióban, és nem szerepel sem az 528/2012/EU rendelet I. mellékletében szereplő jegyzékben, sem pedig a biocid termékekben található létező hatóanyagoknak az 1062/2014/EU felhatalmazáson alapuló bizottsági rendelet II. mellékletében foglalt jegyzékében (4).
(170)

A Bizottság most a HelB értékesítésében álló alternatív forgatókönyvet tekinti át. Ebben az esetben a városnak szokásosan elhanyagolható költségei merültek volna fel az értékesítési folyamattal összefüggésben. Emellett elvesztette volna a 2005-ös tőkekölcsönt is. Ezt a kölcsönt ugyanakkor valószínűleg amúgy sem fizették volna vissza, minthogy ténylegesen sem fizették vissza (lásd a (158) preambulumbekezdést). A város elvesztette volna az eszközvásárlási kölcsönt is, amelynek fedezetlen egyenlege 2010 végén -13,1 millió EUR volt, amelyből a HelB évente 0,6 millió EUR-t fizetett vissza. Észszerűen nem lehetett várni, hogy az eszközvásárlási kölcsönt teljesen visszafizessék (a HelB ténylegesen mindössze 2,4 millió EUR-t fizetett vissza, mielőtt a város leírta volna a kölcsönt). Mindazonáltal, még azon valószínűtlen esemény bekövetkezése esetén is, hogy a HelB továbbra is törleszti a kölcsönt, a várható tőkeveszteségek meghaladták volna a kapcsolódó bevételeket (lásd az előző preambulumbekezdést). Mindent összevéve, az értékesítési forgatókönyv többletköltsége a jelenlegi forgatókönyvhöz képest teljes bizonyossággal 0-ra becsülhető.
(6)

Az 1947. évi Általános Vám- és Kereskedelmi Egyezmény (GATT 1947) XI. cikke (2) bekezdésének a) pontja lehetővé teszi a WTO-tagok számára, hogy meghatározott körülmények között ideiglenesen kiviteli tilalmakat vagy korlátozásokat vezessenek be az élelmiszerek vagy a számukra alapvető fontosságú egyéb termékek súlyos hiányának megelőzése vagy orvoslása céljából. A GATT 1994-hez tartozó, mezőgazdaságról szóló WTO-megállapodás 12. cikke további feltételeket határoz meg, amelyeket a WTO-tagoknak ilyen esetekben be kell tartaniuk. A Covid19-világjárvány során a WTO-tagok ilyen korlátozó intézkedésekhez folyamodtak, amelyek a nem kereskedelmi, humanitárius céllal beszerzett élelmiszereket is érinthetik.
(84)

Az időbeli korlátozást tehát nem csak az arányosság elve szavatolja, pl. ha rövidebb ideig tartó eltéréssel is kezelhetők a szóban forgó problémák, vagy ha a hosszabb ideig tartó eltérés aránytalan terhet jelentene a piaci szereplők számára. A rendelet több céllal is rendelkezik a kötelező határozott idejűségről. Legelőször is, a rendelet feltételezi, hogy az általános szabályozási keret a belső piac minden helyzetére alkalmazható, és hogy az általános alkalmazás a társadalom számára előnyös. Noha a 64. cikk elismeri, hogy bizonyos helyzetekben eltérésre lehet szükség, ezek az eltérések tovább bonyolíthatják az általános rendszert és az integráció akadályai lehetnek a szomszédos területeken is. Ezenfelül, az eltérés indoklása általában az adott időben jellemző műszaki és szabályozási kereten, és adott hálózati topológián alapul. Mindezek a helyzetek szükségképpen változnak. Végezetül fontos, hogy a piaci szereplők kellő időben előre láthassák a szabályozási változásokat. Így minden eltérést határozott időre kell korlátozni.
(23)

Annak biztosítása érdekében, hogy az Unió mindig képes legyen harmadik felekkel szembeni jogi kötelezettségeinek időben történő teljesítésére, ebben a határozatban konkrét szabályokat kell előírni, amelyek felhatalmazzák a Bizottságot arra, hogy a saját források felső határai ideiglenes emelésének időszaka alatt felhívja a tagállamokat a megfelelő készpénzforrások ideiglenes rendelkezésre bocsátására, amennyiben az uniós költségvetésben szereplő engedélyezett előirányzatok nem elegendőek az említett ideiglenes emeléshez kapcsolódó hitelfelvételből eredő kötelezettségek fedezésére. A Bizottság kizárólag végső megoldásként, akkor hívhatja le a készpénzforrásokat az Unió hitelezőkkel szembeni kötelezettségei időben történő teljesítésének biztosítása érdekében, ha egyéb aktív készpénzgazdálkodási intézkedések aktiválása révén – ideértve szükség esetén a tőkepiaci rövid távú finanszírozást is – nem tudja biztosítani a szükséges likviditást. Helyénvaló kikötni, hogy az ilyen lehívásokat a Bizottságnak kellő idővel előre be kell jelentenie a tagállamok számára, szigorúan az egyes tagállamok várható költségvetési bevételével arányos módon kell meghatároznia, és a lehívásoknak minden esetben a tagállamoknak a saját források ideiglenesen megnövelt felső határából való részesedésére, vagyis a tagállami GNI 0,6 %-ára kell korlátozódniuk. Amennyiben azonban egy tagállam részben vagy egészben elmulasztja a lehívás időben történő teljesítését, vagy arról értesíti a Bizottságot, hogy nem lesz képes a lehívás teljesítésére, a Bizottságot fel kell hatalmazni arra, hogy átmenetileg arányosan további lehívásokat küldjön a többi tagállamnak. Helyénvaló meghatározni egy maximális összeget, amelyet a Bizottság évente lehívhat valamely tagállamtól. A Bizottságnak be kell nyújtania azokat a javaslatokat, amelyek a tagállamok által átmenetileg biztosított készpénzforrásokkal fedezett kiadásoknak az uniós költségvetésbe való beállításához szükségesek, annak biztosítása érdekében, hogy ezeket a forrásokat a lehető leghamarabb figyelembe vegyék a saját forrásoknak a tagállamok által számlákon történő jóváírása céljából, azaz az alkalmazandó jogi kerettel összhangban, így az adott GNI-kulcsok alapján és az egyéb saját források és egyéb bevételek sérelme nélkül.
(2)

Az illetékes hatóság által szolgáltatott információk szerint az intézkedésre a népegészségügy védelme érdekében volt szükség. 2020. március 11-én a WHO koronavírus-járványt (Covid19) jelentett be. Az Egyesült Királyság Kormánya az Egyesült Királyságot érintő kockázatot „magasnak” minősítette, és 2020. március 23-án korlátozó intézkedéseket léptetett hatályba. A szappannal és vízzel történő kézmosás alternatívájaként a WHO alkoholtartalmú kézfertőtlenítő szerek használatát javasolja a Covid19 terjedése elleni megelőző intézkedésként.
(3)

Az (EU) 2020/1042 rendelet 2020. júliusi elfogadása óta a Bizottság kiemelt figyelmet fordít a tagállamok helyzetére. A Covid19-esetek számának Unió-szerte mutatkozó 2020. októberi jelentős növekedése miatt több tagállam is szigorúbb korlátozásokat vezetett be. 2020. október végére jelentősen növekedett a Covid19-járvány terjedésének megállítása vagy lassítása érdekében a polgárok szabad mozgását az egyes tagállamokon belül is korlátozó intézkedések száma.
(18)

A piaci visszaélések hatékony leleplezése érdekében az Ügynökség nemcsak a kereskedésekről és más szerződésekről gyűjt adatokat, hanem a szervezett kereskedési helyeken (például energia-tőzsdéken) adott vételi vagy eladási megbízásokról is jelentős mennyiségű adatot gyűjt. Ezért a költségarányosság biztosítása érdekében a díjrendszernek ki kell terjednie a vételi vagy eladási megbízásokra is. Ugyanezen okokból a díjrendszernek ki kell terjednie az életciklusra vonatkozó információkra is.
(14)

Tekintettel arra, hogy Jordánia az IMF és más multilaterális intézmények által biztosított forrásokat beszámítva is továbbra is jelentős finanszírozási réssel szembesül, a Jordániának nyújtandó uniós makroszintű pénzügyi támogatás a jelenlegi kivételes körülmények között megfelelő válasznak tekinthető Jordánia Unióhoz címzett azon kérésére, hogy az IMF-programhoz kapcsolódva az Unió is támogassa Jordánia gazdasági stabilizációját. Az uniós makroszintű pénzügyi támogatás támogatná Jordánia gazdasági stabilizációját és szerkezetireform-programját, kiegészítve az IMF pénzügyi megállapodása keretében rendelkezésre bocsátott forrásokat.
(6)

A Kormányzótanács szerint a 2020. december 10-én elfogadott valamennyi intézkedés szükséges és arányos a továbbra is súlyos pandémiás feltételek által okozott, az árstabilitást, a monetáris politika transzmissziós mechanizmusát és az euroövezet gazdasági kilátásait fenyegető súlyos kockázatok ellensúlyozása tekintetében. A Kormányzótanács fenntartja azt az álláspontját, hogy valamennyi egyéb monetáris politikai intézkedéssel együttesen a PEPP alkalmas eszköz a kedvező finanszírozási feltételek világjárvány időszaka alatti megőrzéséhez. Továbbá a PEPP-nek a továbbra is rugalmas felhasználású kiegészítő vásárlási keretösszeg alapján történő újrakalibrálása hatékonyabb más monetáris politikai eszköznél ahhoz, hogy a jelenlegi magas szintű bizonytalansággal jellemzett pandémiás környezetben fenntartható legyen a szükséges monetáris kiigazítás. Végül, figyelembe véve azt a korábbi értékelést, miszerint a PEPP keretében végzett vásárlások előnye mérlegelve meghaladja a lehetséges költségeket, a Kormányzótanács úgy ítéli meg, hogy – kombinálva az Európai Központi Bank árstabilitással kapcsolatos feladatának ellátása tekintetében 2020. december 10-én elfogadott valamennyi monetáris politikai intézkedéssel – a PEPP-pel összefüggésben végzett további eszközvásárlások pozitív hatása egyértelműen meghaladja a más gazdaságpolitikai területekre esetlegesen gyakorolt negatív hatást. A Kormányzótanács, a szimmetria iránti elkötelezettségével összhangban továbbra is kész valamennyi eszközének megfelelő kiigazítására annak biztosítása érdekében, hogy az infláció fenntartható módon közelítsen a céljához.
1.

A 4. cikk a következőképpen módosul: a) A (3) bekezdés helyébe a következő szöveg lép: „(3) Az Euratom által a közös vállalkozás számára a 2021 és 2027 közötti időszakra nyújtandó hozzájárulás indikatív összege – ideértve az ugyanerre az időszakra a (4) bekezdésben említett kapcsolódó támogató kiadásokat is – folyó árakon 5 614 000 000 EUR.” b) A cikk a következő bekezdéssel egészül ki: „(4) A (3) bekezdésben említett összegből fedezhetők az előkészítési, nyomonkövetési, kontroll-, ellenőrzési, értékelési és egyéb tevékenységekre vonatkozó költségek, az egyéb, e határozattal kapcsolatos irányítási és végrehajtási tevékenységek és kiadások – az igazgatási kiadásokat is beleértve –, valamint az e határozat célkitűzései elérésének értékelése is. Az összeg ezenfelül fedezheti a tanulmányokkal, szakértői ülésekkel, továbbá az elsősorban az információk feldolgozását és cseréjét célzó, IT-hálózatokkal – többek között az intézményi IT-eszközökkel – kapcsolatos kiadásokat, valamint az e határozattal kapcsolatos irányítás biztosításához szükséges egyéb technikai és igazgatási segítségnyújtást.”
(1)

2020. július 9-én a Škoda Auto a.s., a Ford-Werke GmbH, a Groupe Renault, az FCA Italy S.p.A, a SEAT S.A., a Volkswagen AG, az Automobiles Citroen, az Automobiles Peugeot, a PSA Automobiles SA és az OPEL Automobile GmbH közösen a 725/2011/EU bizottsági végrehajtási rendelet (2) és a 427/2014/EU bizottsági végrehajtási rendelet (3) 12a. cikke alapján kérelmet nyújtottak be az (EU) 2020/174 bizottsági végrehajtási határozat (4) olyan értelmű módosítása iránt, amelynek következtében a határozatban innovatív technológiaként már jóváhagyott 12 V-os váltakozó áramú hatékony generátorokat alkalmazni lehetne a cseppfolyósított szénhidrogéngázzal (LPG), sűrített földgázzal (CNG) és E85-tel üzemeltethető belső égésű motorral felszerelt személygépkocsikban és könnyű haszongépjárművekben is.
2.

A 4. cikk helyébe a következő szöveg lép: „4. cikk Beküldési határidők (1) A következő hitelintézetek finanszírozási terveit az érintett illetékes nemzeti hatóságok a március 15-ét követő 10. munkanapon közép-európai idő szerint déli 12 óráig nyújtják be az EKB-nak: a) a 3. cikk (1) bekezdésének a) pontjában és a 3. cikk (1) bekezdésének b) pontjában említett hitelintézetek finanszírozási terve; b) a 3. cikk (1) bekezdésének c) pontjában és a 3. cikk (2) bekezdésében említett hitelintézetek finanszírozási terve, amennyiben azok szerepelnek az EBH által az EBA/DC/2020/334 (*2) EBH határozat 2. cikkének (6) bekezdése alapján közzétett, a tagállamban található legnagyobb intézmények jegyzékében. (2) Az (1) bekezdésben nem említett valamennyi hitelintézet finanszírozási tervét az érintett illetékes nemzeti hatóságok a március 15-ét követő 25. munkanapon közép-európai idő szerint déli 12 óráig nyújtják be az EKB-nak. (*2) Elérhető az EBH honlapján.”"
Gholamreza Soleimani az Iszlám Forradalmi Gárda (Islamic Revolutionary Guard Corps) Baszidzs szervezetének (Basij Organization) vezetője. A Baszidzs szervezet halálos erőt vetett be a 2019. novemberi iráni tüntetések leverésére, ezzel fegyvertelen tüntetők és más polgári személyek halálát és sebesülését okozva országszerte számos városban. A Baszidzs szervezet vezetőjeként Gholamreza Soleimanit felelősség terheli az iráni tüntetések erőszakos leveréséért és az emberi jogok Iránban történt súlyos megsértéséért.

Tisztség: az Iszlám Forradalmi Gárda (Islamic Revolutionary Guard Corps [IRGC]) Baszidzs szervezetének vezetője (Head of the Basij Organization)

Hossein Salami 2019 áprilisa óta – a Baszidzs milíciát (Basij militia) is magában foglaló – IRGC főparancsnoka, valamint a Nemzeti Biztonsági Tanács (National Security Council) tagja. Az IRGC reguláris erői és a Baszidzs milícia halálos erőt vetett be a 2019. novemberi iráni tüntetések leverésére, ezzel fegyvertelen tüntetők és más civilek halálát és sebesülését okozva országszerte számos városban. Hossein Salami a Nemzeti Biztonsági Tanács tagjaként részt vett azokon az üléseken, amelyek eredményeként elrendelték, hogy halálos erőt alkalmazzanak a 2019. novemberi tüntetések leverésére. Hossein Salamit ezért felelősség terheli az emberi jogok Iránban történt súlyos megsértéséért.

főparancsnoka (Commander in Chief)

90.

KARAMI Hassan

Állampolgárság: iráni Nem: férfi Tisztség: az iráni rendőrség (Iranian police force) különleges egységeinek parancsnoka (Commander of the Special Units)

Hassan Karami az iráni rendőrség (Iranian police force) különleges egységeinek parancsnoka (Commander of the Special Units). A különleges egységek halálos erőt vetettek be a 2019. novemberi iráni tüntetések leverésére, ezzel fegyvertelen tüntetők és más polgári személyek halálát és sebesülését okozva országszerte számos városban. A fegyvertelen tüntetők és más polgári személyek halálát és sebesülését okozó különleges egységek parancsonaként Hassan Karamit felelősség terheli az emberi jogok Iránban történt súlyos megsértéséért.
(6)

Az (EU) 2020/1352 végrehajtási határozat 3. cikkének a) pontjában említett, „a máltai vállalkozásokról szóló törvény (a máltai törvények 463. fejezete)”/„L-Att dwar il-Korporazzjoni għall-Intrapriża ta’ Malta (Kap. 463 tal-Liġijiet ta’ Malta)” és a „2020. április 13-i 389. sz. kormányzati közlemény”/„Notifikazzjoni tal-Gvern Nru 389 tat-13 ta’ April 2020” a Covid19-járvány okozta zavarok kezelése érdekében bevezette a munkavállalókra és az önfoglalkoztatókra irányuló Covid19-bérpótlékot. A 389. sz. kormányzati közleményben említett A. mellékletben felsorolt, a válság által leginkább sújtott ágazatokban a teljes munkaidőben foglalkoztatott munkavállalók 2020 márciusa és júniusa között havi 800 EUR bértámogatásra voltak jogosultak. A 389. sz. kormányzati közleményben említett B. mellékletben felsorolt, kevésbé érintett ágazatokban a teljes munkaidőben foglalkoztatott munkavállalók havi 160 EUR-t kaphattak. Emellett a részmunkaidőben foglalkoztatott munkavállalók is részesülhettek – alacsonyabb összegű – támogatásban. 2020 júliusában felülvizsgálták a két mellékletben felsorolt ágazatok listáját. A program keretében korábban támogatott, de a felülvizsgált A. vagy B. mellékletben nem szereplő ágazatokban teljes munkaidőben foglalkoztatott munkavállalók 600 EUR bérpótlékban részesültek. Az említett feltételeket tartalmazó programot 2020 végéig meghosszabbították. 2021 januárjától a bérpótlék nagysága az alapján kerül megállapításra, hogy mekkora csökkenés következett be a 2020 márciusa és októbere közötti hat hónapra bejelentett árbevételben a 2019 márciusa és októbere közötti hat hónap árbevételéhez képest. Amennyiben nem állnak rendelkezésre a héára vonatkozó adatok, a bérpótlékot a 2020-ban hatályos kritériumok alapján folyósítják. A tervek szerint a program 2021 végéig lesz hatályban. 2021 második felében a támogatás – a megállapított feltételek mellett – a szálláshely-szolgáltatási és vendéglátási tevékenységek vonatkozásában marad érvényben. Az egyéb támogatható tevékenységek esetében a támogatás mértéke 2021 harmadik negyedévében 66 %-ra, az év utolsó negyedévében pedig 33 %-ra csökken. A program csak azon vállalkozások számára marad elérhető, akik már az eredeti program keretében is jogosultak voltak a támogatásra. A programot jelenleg a gyakorlatban a „Malta Enterprise” hajtja végre, és azt egy következő kormányzati közlemény fogja részletesen meghatározni. Az új szabályok szerint a program a munkaerő-felvételre is kiterjed majd (vagyis azon munkavállalók helyettesítésére, akik 2020 júniusa után önként megszüntették a munkaviszonyukat), mindaddig, amíg a munkavállalók létszáma nem haladja meg a 2020. május végi szintet. A hatóságok a közkiadásoknak csak arra a részére igényeltek támogatást, amely a folyamatosan foglalkoztatott munkavállalókhoz kapcsolódott, kizárva az újonnan felvett munkavállalókkal összefüggő kiadásokat.